b"\n_START_ARTICLE_\nClos Rahola\n_START_SECTION_\nDescripci\xc3\xb3\n_START_PARAGRAPH_\nSituada a l'est del nucli urb\xc3\xa0 de la poblaci\xc3\xb3 de Roses, en un dels vessants situats damunt la cala Pelosa, dominant un ampli panorama sobre el paisatge de cala Montjoi i del Cap Norfeu._NEWLINE_Casa unifamiliar exempta d'estiueig, que presenta una planta irregular fruit de la construcci\xc3\xb3 a base de volums c\xc3\xbabics superposats a diferents nivells i adaptats al terreny costaner on s'assenta la construcci\xc3\xb3. Exteriorment, la construcci\xc3\xb3 es troba emblanquinada i presenta les cobertes planes a tots els pavellons que la conformen, amb grans finestrals i obertures de vidre de secci\xc3\xb3 rectangular, protegides per persianes de lamel\xc2\xb7les horitzontals orientables de fusta. Aquests trets remeten a una clara refer\xc3\xa8ncia a la tradici\xc3\xb3 mediterr\xc3\xa0nia._NEWLINE_Pel que fa a la distribuci\xc3\xb3 dels diferents espais destaca un pavell\xc3\xb3 on s'ubica el garatge i des d'ac\xc3\xad, una escala que baixa al portal del jard\xc3\xad, tancat en un costat de la casa. L'acc\xc3\xa9s divideix l'espai de sala d'estar de la zona de menjador i cuina, mentre els dormitoris es disposen en un pavell\xc3\xb3 m\xc3\xa9s baix. Des del menjador, una escala baixa vers un altre pavell\xc3\xb3 on hi ha un estudi. La relaci\xc3\xb3 volum\xc3\xa8trica entre l'edifici i el jard\xc3\xad es troba configurat entorn de les restes de conreus tradicionals, amb marges de paret seca.\n_START_SECTION_\nHist\xc3\xb2ria\n_START_PARAGRAPH_\nLa casa de la cala Pelosa constitueix el primer treball de l'arquitecte Victor Rahola i respon a un enc\xc3\xa0rrec de la seva pr\xc3\xb2pia fam\xc3\xadlia."